Isanda lauas
Tere tulemast saatesse "Isanda lauas"
On imeline näha, kuidas Jumal toob sellesse saatesse
äärmiselt erinevaid inimesi.
Ka sel korral saame kuulda imesid Jumala maailmast.
Tere tulemast Matti Wendelin!
Aitäh!
Sündisid Savos pastori pojana, kuid ei elanud kaua Soomes.
Teie pere kolis Rootsi.
Jah. Sündisin 1954. aastal Savonlinnas.
Nooruses viis isa töö meid Rootsi.
Rootsis veetsin oma noorpõlveaastad.
Olles kristlikus peres oli teid lapsi 7?
Oli jah, 6 poega ja üks tütar.
Rootsis olles hakkasid tulevikuplaanidele mõtlema.
Mis juhtus?
Juba väiksena kutsus Jumal mind evangeeliumi kuulutama,
kuid ma ei tahtnud seda, kuna olin pastori lapsena näinud
ka selle töö negatiivseid pooli.
Alati on inimesi, kellele sa ei meeldi ning kelledele mu isa ei meeldinud.
Mõtlesin, et minust ei saa sellist isa oma lastele, nagu oli minu isa.
Kuid Jumal kutsus mind oma suures armus uuesti ja uuesti.
Mu elus oli etapp, mil olin kogudusetöös küllalt aktiivne,
kuid ma polnud õnnelik, kuna põgenesin Jumala palge eest.
Palvetasin salaja 2-3 kuu jooksul, et Jumal võtaks mind siit elust ära.
Stress oli suur ja mitmeid kordi lausa nutsin, et Jumal mind ära võtaks.
Ütlesin talle, et me ju varem või hiljem niikuinii lahkume siit,
sellel pole ju vahet, kui mina pääseksin taevasse varem.
Lisaks sellele olin koguduses saanud õpetust, mille kohaselt
polnud minu elul ja tegemistel erilist tähtsust.
Tahtsin rajada äri, kuid mitte kuulutada evangeeliumi.
Kuid siis juhtus see, et kaks inglit ilmusid mulle siis
kui ma oma toas palvetasin.
Üks ütles: "Matti, Jumal on meid saatnud sind koju viima."
Siis olin innustunud ja mõtlesin, et see on küll mu elu parim päev.
Ütlesin: "Jess, olen valmis, lähme!"
Nägin, kuidas mu keha jäi maha, kuid suutsin kommunikeeruda.
Mul oli teisttüüpi keha, mida ma tundsin.
Mõtlesin, et hommikul kui mu vanemad mu surnukeha leiavad, siis nad
kindlasti nutavad, kuid mõistavad, et läksin taevasse,
kuna olen Jumala laps.
Siis nägin, kuidas meie maja ja linn jäid seljataha, lõpuks ka planeet Maa.
Räägin lühidalt.
Sisenesin taeva uksest.
Inglid rõõmutsesid selle üle, et ma pääsesin taevasse võitjana.
Võin öelda, et taevas on selline koht, et selle kirjeldamiseks
lihstalt ei leidu sõnu.
Otsekohe peale taevasse sisenemist viidi mind ühte meeletult suurde saali,
selle saali mõõtmeid pole võimalik kirjeldada.
Saal oli täis riiuleid, mis olid täis erinevaid kuldseid kroone.
Ilmutuse raamat räägib nendest kroonidest, öeldes:
"Hoia kinni sellest, mis sul on, et keegi ei võtaks su krooni ära!"
Teine kirjakoht ütleb: "Ole surmani ustav, siis ma annan sulle elukrooni!"
Imetlesin seda kõike.
Ingel viis mind saali keskele ja läks ise saali teise otsa ühe riiuli juurde
ning võttis kõrgelt ühe kauni krooni.
Ta tuli ja ulatas selle mulle.
Ma vaatasin seda, minu meelest oli see ilus ja mulle see meeldis.
Ingel ütles:"Jumal on loonud selle krooni sinu jaoks."
Mõtlesin seda vaadates, kui hea on Jumal.
Ma ei teinud midagi, ka Jumala tahet mitte,
ja ikkagi tasub Jumal sellisel viisil.
Kui ulatasin käe, et võtta seda krooni, siis keeras ingel mulle selja,
tõi alumiselt riiulilt palju lihtsama krooni, tõi selle mulle ja ütles:
"Sa ei tahtnud minna Aafrikasse ja Pakistani-moslemimaadesse.
Sa ei tahtnud rajada uusi kogudusi.
Sa ei tahtnud pidada tervenduskoosolekuid
ning massikoosolekuid.
Sa ei tahtnud teha Jumala tahet.
Keegi teine läheb ja teeb seda, mida Jumal sulle määras.
Siin on sinu kroon."
Sel hetkel mõistsin esimest korda oma elus, millise vea olen teinud.
Olen armu läbi päästetud ja saanud sisse taevariiki.
Kuid seal võin jääda kõigest ilma, kuna pole teinud Jumala tahet.
Niisiis otsustasin meelt muuta ja palusin end viia tagasi maa peale,
oma kehasse, et teha Jumala tahet, ükskõik mis see mulle maksaks.
Ingel ütles:"See pole küll võimalik."
Selle tulemusena panin selle tagasihoidliku krooni lauale
ja hakkasin maadlema ingliga, kes püüdis minu põgenemist takistada.
Olen vahest öelnud, et see oli mu elu maadlus,
kuid tänu Jumalale, et võitsin maadluse, nagu Jaakobki.
Jooksin taevaväravasse arvatavasti rekordkiirusel.
Kuid inglid olid seal ja takistasid mind, öeldes:
"Tavaliselt ei taha siit keegi ära minna.
Mis häda sul on?"
Ütlesin:"Tahan minna tagasi oma kehasse, et teha maa peal
Jumala tahet, maksku, mis maksab!"
Kuid nad ütlesid, et neil pole luba mind välja lasta.
Siis ütles üks ingel:"On veel üks võimalus-saada luba troonisaalist."
Keegi neist käis seda luba küsimas ja saigi jaatava vastuse.
Mina sain teise võimaluse teha Jumala tahet ning
kuulutada inimestele seda, mida tähendab teha Jumala tahet
või siis jätta see tegemata.
Koos kahe juba tuttava ingliga sain pöörduda tagasi oma kehasse.
See muutis mu elu ja suhtumist.
Mida sa oma vanematele rääkisid?
Ma ei julgenud kohe oma vanematele sellest rääkida.
Elasin heas peres, omades armastavaid vanemaid,
kuid hoidsin seda ilmutust kaua aega endale.
Said siiski selle kogemuse kaudu endale justkui pitseri
evangeelse töö tegemiseks. Kuidas see protsess jätkus?
Tegelikult olid nooruses mitmed pastorid ja noortejuhid mind
julgustanud, öeldes: "Kuuluta evangeeliumi!"
Peale taevas käimist palvetasin ja palusin Jumalalt
evangeelseks tööks vajalikke tööriistu.
Mul oli näiteks selline probleem, et ma ei suutnud käia ratastoolis
oleva või puudega inimesega samal pool tänavat.
Kui selline inimene minule vastu tuli, siis ma vahetasin kõnniteed,
mõeldes, et kui oleksin jumalamees, siis ma suudaksin neid inimesi aidata.
Palvetasin Jumala poole: "Ma ei taha muutuda selliseks jutlustajaks,
kes sooritab vaid kombeid või tavasid. Tahan tõelist väge ja autoriteeti."
Ühel septembrikuu ööl -,mäletan seda tormist ööd nagu eilset päeva-,
ärkasin kolm korda üles, justkui keegi oleks mind äratanud.
Värisesin tohutult ja tundsin hirmu.
Ma ei mõistnud, mida kardan, ma ei kartnud pimedust või deemoneid.
7-aastaselt ajasin kurje vaime välja, kuna mu vanemad seda ei teinud.
Õppisin siis, mida Jeesuse nimi tähendab.
Istusin voodi serval ja mõtlesin, et äkki ma jään haigeks ja pean
minema võtma peavalutabletti.
Kui olin püsti tõusnud, siis järsku avanes maja katus ja ma nägin
taevas Jumala suurt auhiilgust ning selle sees suuri hõbedasi tiibu.
Hakkasin vaatama, mis see nägemus tähendab,
nägemus langes kogu aeg allapoole, lõpuks see langes mu peale.
Tavaliselt ma seda ei ütle muidu kui Püha Vaimu õhutusel,
kuid iga kord kui sellest kogemusest räägin, siis ma tunnen
neidsamu hõbedasi tiibu enda õlgadel.Tunnen neid ka nüüd.
Kui tiivad langevad mu peale, siis usun, et see oli Püha Vaim
ja Jumala auhiilgus, mis minu peale langes.
Hakkasin võimsalt keeltes rääkima, ma ei osanud emakeeles palvetada.
Kulus 2 nädalat "Jumala veinikeldris", mille jooksul palvetasin igal võimalikul
hetkel keeltes Jumala ees. Nii öösel kui päeval.
See oli võimas kogemus, milles olles teadsin,
et Jumal on mind väega varustanud.
Palusin Jumalalt ka autoriteeti.
Ühel nädalavahetusel olin ühe venna Heiki juures Katariineholmis,
kui äkki keegi hüüdis mind kõva häälega nimeliselt.
Arvasin algul, et see on Heiki, kuid see oli hoopis ingel.
Issanda Ingel ilmus mulle mu voodi ees, andes mulle rullraamatu,
see oli selline vana pärgament. Ingel ütles:"Siin on volitused,
mida sa oled Jumalalt palunud. Võta ja söö need ära!"
Need kogemused muutsid mu elu ja mu suhtumist radikaalselt.
Suhtumist ellu ja sellesse, mida ma teen ja mida ma jätan tegemata.
Siis juhtus midagi, kui sind juhatati Aafrikas olles
Reinhard Bonnke teenistusele.
Mis seal toimus?
1980. aastal kolisime Soome.
Ühes soome kristlikus ajakirjas oli kuulutus, et üks saksa misjonär
Reinhard Bonnke on Soomes külas.
Kui nägin seda kuulutust, siis Jumal ütles mulle:"Mine sinna koosolekule,
kus Bonnke jutlustab ja järgi tema teenistuse mudelit.
Sest tuleb aeg, mil sina teed samasuguseid asju."
Läksin tema koosolekule, tema sõnum puudutas mind väga.
Hakkasin tema teenistust jälgima ja selle eest palvetama.
1986. aastal kui olin Kouvola linnas jalutamas, olin reisibüroo ees,
kui Püha Vaim ütles mulle:"Mine siia reisibüroosse ja broneeri reis
Bonnke koosolekusarjale, mis toimub Ghana pealinnas Accras,
see on Lääne-Aafrikas. Tahan sulle midagi näidata."
Pistsin seal tänaval olles käed tasku ja ütlesin: "Issand?",
mõeldes, kuidas ma reisi eest maksan.
Ta ütles:"Tee nii, nagu Ma sind käsin, Ma hoolitsen kõige muu eest."
Läksin ja broneerisin selle reisi.
Peale seda Jumal andiski mulle kõik reisiks vaja mineva raha.
Mäletan, et olin seal 6. detsembri koosolekul, see oli konverentsi
esimene koosolek, kus osales umbes 30 000 inimest.
Sel ajal oli see suur arv.
Kohe alguspalve ajal tundsin, otsekui oleks välk mind tabanud,
niivõrd tugev oli Püha Vaimu puudutus.
Reinhard Bonnke peetud jumalateenistustel nägin
esimest korda, kuidas halvatud jalutasid, pimedad said nägijaks,
kurdid kuulsid-kõik need imed, millede pärast olin lapsest peale palunud.
Ning mida olin Piiblist lugenud ja mida pidasin oma teenistuse eelduseks.
See puudutas mind tugevalt.
Taevas mainiti sulle Pakistani ja Afrika riike, need riigid tulid su
ellu ja südamesse peale seda, kui ingel oli neid maininud.
Jah. 1990. aastal juhtis Jumal mind rajama misjoniorganisatsiooni
Full Gospel For All Nation ehk soome keeles EKK.
Ütleksin, et see organisatisoon sündis Aafrikas Keenias,
Nairobi slummis, ühe ahvileivapuu all. Kohal oli ehk 20 inimest,
meil polnud võimendust ega ülistusgruppi.
Algus oli väga alandlik, kuid visioon ääretult selge.
Täna on EKK kasvanud, meil on 42 kogudust 5 riigis,
praegusel hetkelgi tekivad uued kogudused.
Koguduseliikmeid on selles mõttes umbes 17 500.
See on olnud kindlasti mitmes mõttes väga kirev aeg,
on juhtunud palju asju.
Nii see on. Kõik pole juhtunud lihtsalt või iseenesest.
See on nõudnud mitmeid palveid ja katsumusi, kuid
Jumala armust oleme liikunud edasi.
Eriti just moslemiriigid on mulle viimastel aastatel avanenud.
Jumal on öelnud mulle: "Ka need maad, mis on teistele suletud,
on teile avatud."
Oled näinud kindlasti Pakistanis elavate kristlase elu.
Jah, olen. Eelmisel aastal olin seal kaks korda ja peagi
jälle sinna minemas ja teenistusi pidamas. Eelmisel aasta viimasel
jumalateenistusel Lahari linnas oli 25 000 inimest, ehk isegi rohkem.
See, mis oli kõige võimsam, oli see, et kui ma küsisin, et kes tahab
saada päästetud, siis igal pool tõstsid kõik inimesed käe üles.
Kindlasti oli selle massi sees juba pääsenud kristlasi,
kuid nälg Jumala järele moslemiriikides ja Araabiamaades
on väga suur, need maad on väga avatud evangeeliumile.
Selle nädala jooksul olime Pakistanis pastor Juha Tukkasega,
siis kõikidel koosolekutel tahtsid kõik inimesed võtta Jeesust Kristust
vastu kui isiklikku Päästjat.
Ka moslemipolitseid, kes olid ürituse turvamehed.
Ma pole kuskil näinud sellist nälga Jumala järele nagu nendes maades.
Kui räägin moslemitele, siis ma ei räägi mitte midagi Muhammedist
või nende enda religioonist.
Räägin vaid Jeesusest ja sellest, mida Ta võib inimestele teha,
kuidas Ta meid armastab ja tahab kõiki tervendada.
Paar kuud tagasi mõrvati Pakistani valitsuse liige Shabbaz Bhatti.
Päris kange võitlus.
See on tõsi, mõned õed-vennad on maksnud oma vere hinna
Jeesuse järgimise eest. Peale meie reisi mõrvati
sealgi mõned pastorid.
Oled nii Aafrikas kui Aasias olnud, siis millised erinevused on nendes
maades, kui üldse on?
Raske küsimus.
Kui olin noor, andis Jumal mulle ühe kirjakoha Johannese evangeeliumist,
kus Jeesus ütles oma jüngritele: "Te ütlete, veel neli kuud ja siis on
lõikus valmis." Teiste sõnadega nägid jüngrid vaid musta mulda,
mõeldes, et lõikus pole veel valmis.
Kuid Jeesus ütles:"Tõstke oma pead ja vaadake, et lõikus on valmis."
See aitas mul mõista, et võitud silmadega võin ma näha lõikust
igal pool, kus me käime ja lõigata seda vilja.
Tavaliselt saavad inimesed igal pool päästetud, kus me teenime,
ka siin Soomes. Soomes oleme teeninud ning
ainuüksi ühel koosolekul andis 100 inimest oma elu Jumalale.
Kui tulid Soome, siis vist nägid, nagu mõned ütlevad,
et sajad tuhanded ja miljonid said päästetud, kuid Soomes
kuivas see vili juskui kokku, nii üldistades öelduna.
Mis sina arvad, millest see tuleb?
Arvan, et see tuleb õpetuse puudusest.
Ma usun, et Jumala tahe on päästa igaüks ja kuigi Ta seda ei saa alati teha,
siis Ta sooviks on parandada igaühte.
Oleme Soomes näinud suuri imesid.
Nüüd on paljude tunnuste põhjal lõpuaeg, aeg kuulutada evangeeliumi.
Oled olnud ka Venemaal?
Vähem, kuid jah, olen. Siis kui kommunism lõppes, olin esimeste
hulgas, kes pidasid seal teenistusi.
Seal oli väga palju inimesi teenistustel.
Kas teie organisatsioon teeb koostööd ka teiste misjoniorg.-dega,
või teete iseseisvalt tööd?
Mina kuulun Church Of God liikumisse, mis rajati 1980. aastal ja see on
karismaatiline nelipühi liikumine, millel on 9 miljonit liiget 182 maas.
Paar nädalat tagasi mind ordineeriti selle organisatsiooni Soome piiskopiks.
Meil on selles mõttes tugev taust.
Räägi veel mõnedest imedest, mis sinu teenistustel on juhtunud.
Viimane kord Pakistanis teenistusel, mis toimus õues, polnud meil
võimalik kutsuda inimesi füüsiliselt lava ette, kuna inimesi oli nii palju.
Kui oli aeg paluda haigete eest, ütlesin oma tiimiliikmetele:
"Minge rahva sekka ja kui näete kedagi, kellel on käsi püsti,
siis palvetage tema eest!"
Ja pastori Tulkkase ette jäi inimene, kellel polnud isegi silmamuna.
Kui pastor tema eest palvetas, siis mehele tekkis silmamuna.
Kui ta püüdis oma kätt vaadata ja sõrmi kokku lugeda,
siis juhtus üks imelik asi.
Meie generaatorisse tekkis rike ja kogu plats pimenes järsku.
Kuid kui saime paari minuti pärast valguse tagasi, siis see mees oli nägija.
See mees oli saanud nägijaks. -Jah
Inimesed tervenesid sadade kaupa, nii et polnud isegi võimalik
kõigi tunnistusi üles kirjutada või lindistada.
Viimati kui olin Paapua Uus-Guineas, toimusid momentaalsed imed,
pimedad nägid, jalutud käisid, astmaatikud tervenesid,
kellegi allergia kadus. Kohalikud pastorid ütlesid meile,
et nad pole iialgi midagi sellist kogenud.
Meie Jumal on tõeliselt hea Jumal.
Ma arvan, et meie televaatajate hulgas on paljusid, kes soovivad, et sa
palvetaksid nende eest, et Jumal võiks neid samamoodi puudutada.
Tänan, palvetan hea meelega.
Kallis Kõikvõimas Jumal, pöördume sinu poole Jeesuse nimel.
Aitäh, et Sina oled hea Jumal, kes armastab igat televaatajat.
Sa ei vaata isikute peale, aitäh, et Sinu tahe on päästa ja vabastada.
Tänu Sulle, et Su tahe on ka meid tervendada.
Sa mitte ainult ei suuda, vaid ka tahad meid tervendada.
Tänu Sulle, et Sa oled seesama eile, täna ja igavesti.
Ülistame Sind selle eest, et saame Sind täna teenida,
kiita ja ülistada, kummardada Sind selle eest,
mida sa Jeesus, oled meie eest teinud.
Aitäh Jeesus, et Sa viisid kõik meie patukoorma ja haigused ristile,
et me saaksime Sinu headusest täna rõõmutseda.
Selle eest, et Sa oled hea.
Ja et Sa hoolid meist.
Aitäh, et sa oled saatnud oma Püha Vaimu meie keskele,
meid kaitsma, meid juhtima ja meile nõu andma.
Palun, et sa puudutaksid igat vaatajat nii, et nad mõistaksid,
mis on elu mõte ja tähendus. Et nad mõistaksid, et nad on sündinud
siia maailma tegema Sinu tahet.
Aitäh Isa, et evangeeliumi töö läheb kiiresti edasi.
Aitäh, et Sa õnnistad Soome rahvast ja et Soome on näljasem
kui kunagi varem ning et me saame võita hingi Taevariiki.
Tänu Sulle, Isa, et taevas saab olema täis inimesi!
Luba meil olla selle tulipunktis, mida Sina oled tegemas,
Jeesuse nimel! Aamen.
Tõlge: Lemme-Getter Bogatkin